ཕྱི་ལོ་༡༩༥༩ལོའི་དུས་འགྱུར་སྐབས་ཁང་ཚན་འདིའི་དགེ་འདུན་ཕལ་ཆེ་བ་༸གོང་ས་མཆོག་གི་ཕེབས་རྗེས་བསྙེགས་ནས་བཙན་བྱོལ་བའི་གྲྭ་ས་ཐོག་མ་ཆགས་ཡུལ་སྦག་ས་རུ་འབྱོར།ས་དེའི་གནམ་གཤིས་དང་མཁའ་རླུང་སོགས་མི་འཕྲོད་པ་དང་འཚོ་བའི་གནས་སྟངས་ཞན་རྐྱེན་པས་སྦག་སའི་དགེ་འདུན་པ་གཞན་ལྟར་དཀའ་ངལ་མང་དུ་འཕྲད་ཡོད།སྤྱི་མཚུངས་ལྟར་ཕྱི་ལོ་༡༩༦༩ལོ་སྦག་ས་ནས་རྒྱ་གར་ལྷོ་ཕྱོགས་སུ་གནས་སྤོས་བྱེད་པའི་གོ་སྐབས་བྱུང་བས།ལྷོ་ཕྱོགས་སྦེལ་ཀོབ་ཏུ་འབྱོར་བ་ནས་ད་ཐུག་བར་ཁང་ཚན་འདིའི་དགེ་འདུན་པའི་གྲྭ་ཚོགས་ཀྱི་འཕེལ་ཁ་རིམ་བཞིན་རྒྱས་པ་དང་།སྟབས་གཅིག་གཞུང་ཆེན་དང་ཐུན་མོང་རིག་གནས་ཀྱི་གནས་ཚད་སྦྱང་བ་ལེགས་གྲས་སུ་ཚུད་པར་གྱུར།